Kim Dotcom

Kim Dotcom (alkujaan Schmitz, entinen Kim Tim Jim Vestor, s. 21. tammikuuta 1974 Kiel, Länsi-Saksa) on Uudessa-Seelannissa asuva saksalais-suomalainen liikemies ja aktivisti.  Dotcom tunnetaan erityisesti vuosina 2005–2012 toimineen tiedostonjakopalvelu Megauploadin perustajana. Megauploadin sulkemisen jälkeen hän perusti tiedostonjakopalvelu Megan, jonka toiminnassa hän ei ole enää mukana.

 Toiminta 
pienois|Kim Dotcom vuonna 1996

Forbes haastatteli vuonna 1992 silloin 18-vuotiasta Schmitzia, joka tunnettiin salanimellä Kimble. Tuolloin hän esiintyi krakkerina ja johti kansainvälistä krakkeriryhmää nimeltä Dope. On kuitenkin väitetty, ettei hän osannut koodata riviäkään eivätkä varsinaiset krakkerit arvostaneet häntä. Krakkeröinti teki Dotcomista miljonäärin 18-vuotiaana.Kim Dorcom Curbed.com] Hän mursi yhdysvaltalaisten yhtiöiden puhelinkeskuksia ja myi niiden koodeja eteenpäin. Samaan aikaan hän toimi tietoturvakonsulttina. Hänet pidätettiin maaliskuussa 1994.Highbeam.com 

Dotcom on aiemmin 1990-luvulla syyllistynyt moniin rikoksiin, kuten varastetun tavaran hallussapitoon, petokseen, sisäpiirikauppaan ja arvonimen väärinkäyttöön. Hän on sanonut Campbell Liven haastattelussa, että hän on ollut helppo kohde Yhdysvalloille, koska hänen tilillään on kyseisiä rikoksia.

 Tiedostojen tallennuspalvelut 
Dotcomin perustama vuonna 2005 avattu Megaupload suljettiin tammikuussa 2012 tekijänoikeuslakien rikkomisen vuoksi. Yhdysvaltojen viranomaisten mukaan toiminnalla on saatu kaikkiaan 175 miljoonan dollarin laiton hyöty mainostuloina ja jäsenyyksien myynnillä ja syytteiden mukaan aiheutettu tekijänoikeuksien haltijoille yli 500 miljoonan dollarin tappiot.
Megaupload on pysynyt suljettuna.

Megauploadin sulkemisen yhteydessä pidätettiin yhteensä seitsemän henkilöä ja heidät asetettiin syytteeseen. Kim Dotcom pidätettiin Uudessa-Seelannissa. Syytteet odottavat vielä kolmea muuta henkilöä, joita ei tavoitettu. Piratismista ja rahanpesusta syytetty Dotcom päästettiin vapaaksi takuita vastaan helmikuussa 2012, koska pelko hänen pakenemisestaan väheni ja hänen koko omaisuutensa on takavarikoitu. Dotcomia vaaditaan luovutettavaksi Yhdysvaltoihin. Luovuttamisesta oli tarkoitus päättää elokuussa 2013. Alin oikeusaste päätti vuonna 2017 että hänet voidaan luovuttaa. Dotcom valitti asiasta, mutta seuraava oikeusaste vahvisti tuomion kesäkuussa 2018. Hän aikoi kuitenkin valittaa päätöksestä maan korkeimpaan oikeuteen.

Dotcom yrittää välttää luovuttamisensa kotoaan Uudesta-Seelannista Yhdysvaltoihin. Hän on muun muassa julkaissut omalla www-sivustollaan musiikkivideon, joka on osoitettu Yhdysvaltain entiselle presidentille Barack Obamalle. Sivuston URL-osoite on sanaleikki, sillä piste on englanniksi dot ja sivuston osoite on Kim.com (Kim Dot com).

Uusiseelantilainen oikeusistuin totesi, että Megauploadin palvelimilta takavarikoidun datan lähettäminen Yhdysvaltoihin oli laiton teko ja määräsi datan palautettavaksi. Yhdysvallat torjui Uuden-Seelannin käskyn palauttaa takavarikoitu data.

Tammikuussa 2013 Dotcom avasi Megauploadin seuraajan nimeltään Mega. Pilvipalvelu on muuten samanlainen kuin edeltäjänsä, mutta tiedot ovat poikkeuksellisen hyvin salattuja, eivätkä edes sivuston ylläpitäjät tiedä, mitä ihmiset lataavat sivulta. Dotcomin ajatuksena on, ettei tuolloin voida syyttää sivuston ylläpitäjiä piratismin avustamisesta.

Elokuussa 2024 Uuden-Seelannin oikeusministeri Paul Goldsmith kertoi allekirjoittaneensa Dotcomin luovutusmääräyksen Yhdysvaltoihin.

 Politiikka 
Vuonna 2012 Dotcom julkisti Yhdysvaltain presidentille Barack Obamalle tarkoitetun musiikkikappaleen "Mr. President", joka liittyi Internetin vapauteen.http://rt.com/usa/dotcom-president-internet-keep-699/

Lokakuussa 2013 uusiseelantilainen pienyrityksistä vastaava ministeri John Banks erosi virastaan, sillä hänen epäiltiin salanneen Dotcomilta vuonna 2010 saamaansa 30 000 euron vaalirahoitusta.

Maaliskuussa 2014 Dotcom perusti Uuteen-Seelantiin Internet-puolueen, joka ajaa internetin ja teknologian vapautta.

Vuonna 2022 Newsweek-lehti kuvaili Dotcomia tunnetuksi salaliittoteoreetikoksi.https://www.newsweek.com/zelensky-nuclear-putin-russia-war-pre-emptive-1749781

 Yksityiselämä 
Kim Dotcomin äiti on suomalainen, mutta hän syntyi ja kasvoi Saksassa. Dotcom avioitui vuonna 2009 Mona Verga Dotcomin kanssa ja erosi vuonna 2014.http://www.nzherald.co.nz/nz/news/article.cfm?c_id=1&objectid=11256953 Pariskunnalla on viisi lasta. Kim Dotcomilla on sukua Turussa. Hän liputtaa Uuden-Seelannin kartanossaan Suomen lipulla.

Hänen kartanonsa asuinpinta-ala on 2 300 neliömetriä.http://newsfeed.time.com/2012/01/24/photos-the-larger-than-life-lifestyle-of-megauploads-kim-dotcom/ Pidätyksensä aikoihin Dotcom asui kartanossa vuokralla ja kuukausivuokran arvioitiin olevan 30 000–40 000 Uuden-Seelannin dollaria ja talon arvioitiin olevan Uuden-Seelannin arvokkain (arviolta 30 miljoonaa dollaria). Kiinteistön pinta-ala on 12 hehtaaria.http://www.reuters.com/article/2012/01/24/us-internet-piracy-megaupload-idUSTRE80K07Q20120124 

Dotcom on osallistunut useita kertoja Gumball 3000 -ralliin.

Vuodenvaihteessa 2012 Dotcom sai maailman Call of Duty: Modern Warfare 3 -pelaajista eniten tappoja pelitililleen.

Dotcom avioitui 20. tammikuuta 2018 23-vuotiaan Elizabeth Donnellyn kanssa Uudessa Seelannissa.

 Lähteet 

Aiheesta muualla
Kim Dotcomin kotisivut

Luokka:Vuonna 1974 syntyneet
Luokka:Elävät henkilöt
Luokka:Saksalaiset liikemiehet
Luokka:Suomalaiset ohjelmoijat
Luokka:Internet-persoonat
Luokka:Seulonnan keskeiset artikkelit